laion/Wikipedia-Exotic huggingface dataset:
אנגליקה שרובסדורף

אנגליקה שרובסדורף (24 בדצמבר 1927 – 31 ביולי 2016) הייתה סופרת ושחקנית גרמניה. אמה אלזה הייתה יהודייה מתבוללת. נישואיה הראשונים של האם היו לסופר פריץ שוויפרט. אביה של שרובסדורף, אריך שרובסדורף, היה תושב ברלין. שרובסדורף גדלה בברלין ובשנת 1938 נמלטה עם אמה ואחותה לסופיה שבבולגריה, שם שהתה עד תום המלחמה. בשנת 1947 שבה שרובסדורף לגרמניה, יחד עם אימה ובעלה הראשון. אחיה הבכור, פטר, מנישואיה הראשונים של האם, הספיק להגר לפורטוגל לפני פרוץ מלחמת העולם השנייה, משם הגיע לפלשתינה וחזר לאירופה על מנת להילחם כנגד גרמניה הנאצית כמתנדב בצבא הצרפתי. סבתה של שרובסדורף נרצחה בטרזיינשטט. בשנת 1971 נישאה לבמאי ולמפיק הצרפתי קלוד לנצמן (1925–2018), עמו התגוררה בפריז. לאחר מכן התגוררה במינכן ומשם היגרה לישראל והתגוררה בירושלים. ספרה הראשון של שרובסדורף, "הג'נטלמנים" (או "האדונים", "Die Herren"), יצא לאור בשנת 1961. הספר עורר הדים רבים ופרסם את שמה. שרובסדורף פרסמה 12 ספרים נוספים, חלקם על בולגריה. ספר הזכרונות שכתבה על אמה, "לא כשאר האמהות" (Du bist nicht so wie andre Mütter,‏ 1992; מהדורה שנייה – 1994) היה רב מכר, עובד לטלוויזיה (1999) ותורגם למספר שפות, בהן אנגלית ועברית. שרובסדורף הייתה גם שחקנית; היא הופיעה במספר סרטים עלילתיים וכן בסרטים תיעודיים על חייה. Die Herren (1961) ISBN 3-423-10894-0 Der Geliebte (1964) ISBN 3-423-11546-7 Diese Männer (1966)ISBN 3-442-01935-4 Spuren (1968) ISBN 3-423-11951-9 Die kurze Stunde zwischen Tag und Nacht (1978) ISBN 3-423-11697-8 Die Reise nach Sofia, mit einem Vorwort von Simone de Beauvoir, Deutscher Taschenbuch Verlag, München 1983 ISBN 3-423-10539-9 Das Haus im Niemandsland oder Jerusalem war immer eine schwere Adresse (1989) ISBN 3-423-11442-8 Du bist nicht so wie andre Mütter (1992) ISBN 3-455-06773-5 You Are not Like Other Mothers" (2012) ISBN 978-1609450755 Der schöne Mann und andere Erzählungen (1993) ISBN 3-423-11637-4 Jericho: eine Liebesgeschichte (1995) ISBN 3-423-12317-6 Grandhotel Bulgaria: Heimkehr in die Vergangenheit (1997) ISBN 3-423-12852-6 Der schöne Mann und andere Erzählungen (1993) ISBN 3-423-11637-4 Grandhotel Bulgaria: Heimkehr in die Vergangenheit (1997) ISBN 3-423-12852-6 Von der Erinnerung geweckt (1999) ISBN 3-423-24153-5 Wenn ich dich je vergesse, oh Jerusalem (2002) ISBN 3-550-08389-0 Bulgaria of all Places - Angelika Schrobsdorff and her Family (German: Ausgerechnet Bulgarien - Angelika Schrobsdorff und ihre Familie), documentary, R: Christo Bakalski, Germany 2007 בית הקברות היהודי בווייסנזה אנגליקה שרובסדורף הלוויה אנגליקה שרובסדורף הלוויה קבר אנגליקה שרובסדורף קבר דניאל קירשנר קבר זיגפריד קירשנר קבר משפחתי שרובסדורף רנגה רודויל Rengha Rodewill: Angelika Schrobsdorff - Leben ohne Heimat (Biographie), be.bra Verlag, ברלין, גרמניה 2017, ISBN 978-3-89809-138-1 מדיה וקבצים בנושא אנגליקה שרובסדורף בוויקישיתוף אנג'ליקה שרובסדורף (1927-2016), דף שער בספרייה הלאומית אנגליקה שרובסדורף, במסד הנתונים הקולנועיים IMDb (באנגלית) Claude Lanzmann, Director of 'Shoah' Dies at Age 92, The New York Times – Online, July 5, 2018 תרגום: Steven Rendall אנגליקה שרובסדורף, בביצוע "Bulgaria of all Places - Official Trailer", סרטון באתר יוטיוב
גודר

האם התכוונתם ל... דורון גודר – איש עסקים ישראלי יסמין גודר – כוריאוגרפית ורקדנית ישראלית שמואל גודר – איש צבא ישראלי גודאר גדר
פרס תור הזהב

פרס תור הזהב (מכונה גם פרס ישראל המזרחי) הוא הפרס הגבוה ביותר של העיר אשדוד אותו יסד המרכז לתרבות האנדלוסית ולפיוט בישראל. הפרס מוענק לאדם שתרם באופן יוצא דופן לקידום המורשת והתרבות היהודית. הפרס מוענק מדי שנה במעמד פסטיבל "תור הזהב", ונועד לקדם ולכבד אישים אשר ביססו את המורשת והתרבות היהודית בישראל כעמודי תמך מרכזיים של החוויה הישראלית. הפרס נועד לבטא את ההוקרה על פועלם של יוצרים בתחומים: שירה, ספרות, מוזיקה, אמנות פְּלַסטית (ציור, פיסול, צילום, אמנות בינתחומית), אמנות הבמה והמסך, חינוך, וכן על פועלם של חוקרים בתחומים: היסטוריה, מחשבת ישראל, הלכה, מנהג, תרבות, אמנות, לשון, ספרות, חברה, וכמו כן על אקטיביזם ציבורי ומפעל חיים ליחידים בגין הישגים חברתיים או תרבותיים.  פרס תור הזהב נועד לתרום לקידומה של רב-תרבותיות ישראלית חיונית ומתחדשת הנותנת ביטוי למגוון הקבוצות והקהילות בישראל. הפרס יביא בחשבון את התרבות המיוחדת שהעיר אשדוד טיפחה, ולכל לראש את השילוב בין מזרח למערב, האמנות בכל התחומים והאדריכלות בזיקה ברורה לתולדות קהילות ישראל בתפוצות מאז ועד היום ולתרבותן הענפה, וכן לתרבות הים-תיכונית, המוזיקה האנדלוסית, תוכני פסטיבל מֶדיטֶרָנֶה, פסטיבל אשדודשירה ופסטיבל תור הזהב.  פרס תור הזהב יוענק מדי שנה, בחול המועד פסח, לשלושה אזרחי ישראל יחידים, שהצטיינו מאוד וקידמו את התחום באחד המקצועות והתחומים המפורטים לעיל, ושנבחרו על ידי ועדת שיפוט ציבורית. שני פרסים יינתנו על הישגים מקצועיים ופרס אחד על מפעל חיים – כל אחד בגובה 75,000 ₪. סכום הפרסים הכולל יהיה 225,000 ₪. חנה אזולאי-הספרי בקטגוריית הטלוויזיה והקולנוע עוזיאל חזן בקטגוריית הספרות (פרוזה עברית) אבי סבג על מפעל חיים פרופ' משה בר-אשר בתחום המחקר ד"ר אברהם עילם-אמזלג בתחום המוזיקה הגב' ריימונד אבקסיס על מפעל חיים הפסנתרן והמלחין מוריס אל-מדיוני פרופ' יוסף שטרית הזמר והיוצר הצרפתי-אלג'יראי אנריקו מסיאס הפייטן הרב חיים לוק מר שמואל עצמון ועדת פרס "תור הזהב" היא ועדה מקצועית עצמאית. בין חבריה: פרופ' חביבה פדיה, ד"ר מירב אלוש-לברון, פרופ' אהרון ממן וד"ר אהרון כהן. אתר האינטרנט הרשמי של פרס תור הזהב איתי שטרן, חנה אזולאי הספרי בין הזוכים ב"פרס ישראל המזרחי", באתר הארץ, 7 במרץ 2018 אינס אליאס, כך נהפכה אשדוד לבירת התרבות המזרחית, באתר הארץ, 7 ביולי 2016 פסטיבל תור הזהב, על הפסטיבל אשדוד10, זוכי פרס תור הזהב(הקישור אינו פעיל) עיריית אשדוד, סרטון הזכייה - חתן פרס תור הזהב לשנת 2016 - מוריס אל-מדיוני עיריית אשדוד, סרטון הזכייה - חתן פרס תור הזהב לשנת 2016 - פרופסור יוסף שיטרית עיריית אשדוד, סרטון הזכייה - חתן פרס תור הזהב לשנת 2016 - אנריקו מסיאס עיריית אשדוד, סרטון הזכייה - חתן פרס תור הזהב לשנת 2015 - הרב חיים לוק עיריית אשדוד, סרטון הזכייה - חתן פרס תור הזהב לשנת 2015 - מר שמואל עצמון
שהרבני

שהרבני הוא שם משפחה יהודי עיראקי של משפחות שעלו לישראל על שם העיר "שהרבאן" שבעיראק. ענף בולט של המשפחה הוא משפחת שראבני. האם התכוונתם ל... אורי שהם (נולד בשם אורי שהרבני ב-3 באוגוסט 1948) – שופט בבית המשפט העליון, ממאי 2012 עד אוגוסט 2018. אברהם שהרבני – רב ודיין, רבה הספרדי של העיר רחובות. יהושע שרבני – רב שכונת בקעה שבירושלים, מגדולי המקובלים בעיר. יהודה שהרבני – כדורגלן עבר ששיחק בהכח מכבי רמת גן ובנבחרת ישראל בכדורגל. יהודה שנהב-שהרבני (נולד כיהודה שהרבני ב-26 בפברואר 1952) – סוציולוג ישראלי, הפועל במסורת של הסוציולוגיה הביקורתית. יעקב שהרבני (נולד ב-1963) – תת-אלוף בצה"ל, מכהן כנספח צבאי מטעם חיל האוויר בארצות הברית. מנשה שהרבני (ד' בסיון ה'תרמ"א – כ"ח באב תש"ך) – מגדולי רבני עיראק, ראש ישיבה, רב קהילה ומחבר ספרים.
פדומטר

פדומטר (באנגלית: Pedometer; באופן מילולי: מד צעדים) הוא מכשיר אלקטרוני או אלקטרו-מכני, בדרך כלל נייד, המונה את הצעדים שאדם עושה על ידי זיהוי התנועה של הידיים או מפרק הירך. כדי לחשב את המרחק שעבר הצועד, נדרש כיול של המכשיר, משום שאורך הצעד משתנה מאדם לאדם. יש פדומטרים המשתמשים באלקטרוניקה ותוכנה לקבוע באופן אוטומטי כיצד צעדי המשתמש משתנים. המרחק שעבר המשתמש (על ידי הליכה, או כל אמצעי אחר) ניתן למדידה ישירות, לדוגמה על ידי שעון עם GPS. מדיה וקבצים בנושא פדומטר בוויקישיתוף מד צעדים, באתר פארמה פלוס ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
מוזיאון המשטרות הפוליטיות ברוסיה

מוזיאון המשטרות הפוליטיות ברוסיה (רוסית: Музей политической полиции России) הוא מוזיאון בעיר סנקט פטרבורג השוכן בפינת רחוב גורוחובאיה ושדרות האדמירל, ברחוב גורוחובאיה, בית מספר 2. המבנה שימש בעבר כמטה האוכרנה ומשטרת סנקט פטרבורג עד שנת 1917 והמשיך לשמש כמטה המשטרה החשאית הרוסית (צ'קה) עד מרץ 1918 (שעברה בשנת 1931 אל הבית הגדול בליטייני). המבנה נבנה בשנים 1788-1790 כאחוזה על ידי האדריכל ג'. קווארנגי עבור הברון פיטינגוף, מרופאיה של יקטרינה הגדולה. לאחר מותו נקנה הבניין על ידי העיר ב-1803 ושופץ על ידי האדריכל א.א. מיכאילוב. ב-1876 שופץ שוב, הפעם על ידי האדריכל ק.ק. אנדרסון. מאז 1804 שימש הבניין את מינהלת העיר והמשטרה. בסוף שנת 1877 הועבר המבנה לידי מושל העיר דאז פיודור טרפוב שהוסיף למבנה קומה חמישית. מדיה וקבצים בנושא גורוחובאיה 2 בוויקישיתוף אתר האינטרנט הרשמי של מוזיאון המשטרות הפוליטיות ברוסיה (ברוסית)
The Infinity Project

The Infinity Project או פרויקט הנצח היה הרכב גואה טראנס וטראנס פסיכדלי שהוקם בשנת 1989 על ידי ראג'ה ראם וגראהם ווד. לאחר מכן הצטרף אנג'י סיאן וסיימון פוספורד (Hallucinogen) סייע לפעמים להרכב (חבר של ראג'ה ראם מההרכב Shpongle). ב-1994, ראג'ה ראם, גראהם ווד ואיאן סט פול (Ian St Paul) ייסדו לייבל משלהם, TIP Records. Feeling Weird (1995) Mystical Experiences (1995) The Mystery of the Yeti / Mystical Experiences (2004) טראנס פסיכדלי מוזיקה אלקטרונית אתר האינטרנט הרשמי של The Infinity Project The Infinity Project, באתר אפל מיוזיק (באנגלית) The Infinity Project, באתר ספוטיפיי The Infinity Project, באתר Last.fm (באנגלית) The Infinity Project, באתר AllMusic (באנגלית) The Infinity Project, באתר MusicBrainz (באנגלית) The Infinity Project, באתר דיזר The Infinity Project, באתר Discogs (באנגלית) The Infinity Project, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אוטו פרנץ, ארכידוכס אוסטריה

אוטו פרנץ, ארכידוכס אוסטריה (21 באפריל 1865 – 1 בנובמבר 1906), היה אחיינו של פרנץ יוזף, קיסר אוסטריה ואביו של קרל הראשון, קיסר אוסטריה. אוטו פרנץ נולד ב-21 באפריל 1865 בעיר גראץ, לקרל לודוויג, ארכידוכס אוסטריה, שהיה אחיו הצעיר של הקיסר פרנץ יוזף, ולמריה אנונציאטה, נסיכת שתי הסיציליות בתם של פרננדו השני, מלך שתי הסיציליות ומריה תרזה, ארכידוכסית אוסטריה. בשנת 1871 מתה אמו של אוטו, ואביו התחתן עם מריה תרזה, נסיכת פורטוגל. אוטו ואחיו הבכור פרנץ פרדיננד התחנכו על ידי אלפרד לודוויג, ברון דגנפלד, אולם אוטו לא אהב ללמוד ועשה הרבה תעלולים למוריו. אף על פי כן, מוריו אהבו את אוטו העליז יותר מאחיו הבכור הממורמר והרגזן. בנוסף היה אוטו בן טיפוחיו של אביו, מה שהובילו למערכת יחסים קשה עם אחיו. אוטו היה בטלן ומעורב בהרבה שערוריות, מה שהוביל לניתוקו מהחצר הקיסרית, ולמריבות עם אשתו. אוטו פרנץ היה חמישי בשושלת הירושה של הקיסר. אבל התאבדותו של רודולף, בנו של הקיסר בשנת 1889, מות אביו בשנת 1896 ושלילת זכויות הירושה מדודו, לודוויג ויקטור (בשל נטיותיו ההומוסקסואליות) הביאו לכך שאחיו פרנץ פרדיננד מונה ליורש העצר הרשמי. מכיוון שזכויות הירושה נשללו מילדיו של פרנץ פרדיננד, עקב נישואיו בנישואים מורגנטיים, הפך אוטו פרנץ לשני בשושלת הירושה. לאחר הירצחו של אחיו, ירש אותו קרל, בנו של אוטו פרנץ, ולימים הוכתר כקיסר אוסטריה. בשנת 1900 נדבק אוטו פרנץ בעגבת, ובשל כך פרש מהחיים הציבוריים ונסע לשנה למצרים. לאחר מכן חזר אוטו פרנץ לאוסטריה, וטופל על ידי פילגשו לואיזה רובינזון ואמו החורגת מריה תרזה, נסיכת פורטוגל. ב-1 בנובמבר 1906 מת אוטו פרנץ בביתו בווינה, בנוכחות הבישוף של וינה גוטפריד מרשל. בשנת 1886 התחתן אוטו פרנץ עם מריה יוזפה, נסיכת סקסוניה, בתם של גאורג, מלך סקסוניה ומריה אנה, נסיכת פורטוגל, ממנה נולדו לו שני ילדים: קרל הראשון, קיסר אוסטריה (1887–1922) מקסימיליאן אויגן, ארכידוכס אוסטריה (1895–1952) מדיה וקבצים בנושא אוטו פרנץ, ארכידוכס אוסטריה בוויקישיתוף אוטו פרנץ, ארכידוכס אוסטריה, באתר "Find a Grave" (באנגלית)
עמיקם יסעור

עמיקם יסעור (מנצ'יקובסקי) (נולד ב-26 בנובמבר 1947) הוא מסאי, סופר ומשורר ישראלי. עמיקם יסעור נולד בעיר חיפה. הוא בוגר בית הספר הריאלי העברי בחיפה. בוגר אוניברסיטת חיפה בחוגים ספרות עברית ופילוסופיה והמחלקה להכשרת מורים. בין השנים 1974–2014 עבד כספרן בספרייה המרכזית פבזנר בחיפה, רובן כביבליוגרף ראשי של מערכת הספריות הציבוריות בעיר. כמו כן לימד חלקית בתיכון, ספרות ובעיקר חיבור. סיפורו הראשון נדפס ב"דבר" ב-1972 עם רישום של דני קרמן. פרסם סיפורים קצרים לילדים ושירים לילדים בעיתוני ילדים (הארץ שלנו, דבר לילדים, משמר לילדים). השתתף באנתולוגיות "עקד 25 שנה" ו"שירי חיפה" שהופיע בהוצאת הקיבוץ המאוחד. סיפורו על עתיד חיפה זכה במקום השלישי ובציון לשבח בתחרות האתר "יקום תרבות". פרסם רשימות ב: "יקום תרבות", "בכיוון הרוח" וכן בירחון אינטרנטי "נטו ארט נט" בו היה חבר מערכת ובעל מספר טורים. מרבה לכתוב על חיפה בעבר בהווה ובעתיד. חבר בקבוצת יוצרים סיפור חיפאי מאז הקמתה ב-2011. חבר אגודת הסופרים העבריים מ-1982, בה גם היה חבר בוועדותיה הארגוניות. שפט בוועדת מלגות לספרות של קרן תרבות חיפה במשך 17 שנים. שפט בוועד פרס שטרוק לאמנות פלסטית מטעם עיריית חיפה. כתב סקירות רבות על ספרי מחברים חיפאים. כמו כן כתב דברי פרשנות בקטלוגים של אמנים חיפאים. מנחה בהתנדבות ערבי ספרות, אמנות והגות. מרצה בתחום ספרות והגות. עקב אכילס (סיפורים), הוצאת אל"ף, 1980 חיבוק הדוב (שירים), הוצאת עקד, 1980 מרחף בין קירות (שירים), הוצאת אור-עם, 1985. מבצר ההומניזם (עיון), הוצאת אור-עם, 1988. אושר ממבט פילוסופי (מסות, אמרות ומשלים), הוצאת אחוזה-חיפה, 2012 אהבה ממבט פילוסופי (מסות, אמרות ומשלים), הוצאת אחוזה–חיפה, 2013 לסייר בחיפה בעקבות סופרים (הוצאת פרדס, 2009) מופיע כמחבר שותף (לדבריו כתב רק מבוא ותקצירי היצירות בספר שרובו נכתב בידי ז'ק קנו). בין השנים 1983–1992 פרסם בהוצאת אור-עם 9 חוברות עזר לתלמידים על מופאסאן, אנה קארנינה, החולה המדומה, מחזות ישראלים, העבד, תרנגול כפרות, חסות, גיא אוני (ספר), מישל עזרא ספרא ובניו. השלים יחד עם ז'ק קנו לקסיקון מחברים ספרותיים חיפאים לדורותיהם שטרם ראה אור. "מן האמצע ומכל מקום – התבוננות בשירתו של בנימין אלקובי בעקבות ספרו 'באמצע החיים'", אפיריון, גיליון 83(2003) ,עמ' 40 – 43. "ספר שירים על אלוהים מאת מחבר רבגוני", מאמר על ספר השירה של פרופ' אוריאל זוהר מי אני אלוהים שבתוכי? בעיתון לתרבות ואמנות נטו NetArt, גיליון 42, 2011. הערך עמיקם יסעור בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 191, 2018, חיפה. מדיה וקבצים בנושא עמיקם יסעור בוויקישיתוף עמיקם יסעור, ברשת החברתית פייסבוק רשימת הפרסומים של עמיקם יסעור, בקטלוג הספרייה הלאומית הספרים של עמיקם יסעור, באתר "סימניה" ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הצופים הערבים הקתוליים

ארגון הצופים הקתולים בישראל נוסד בשנת 1951 ומנה חמישה שבטי צופים שנוסדו לפני קום המדינה מאז שנת 1926. כיום הארגון מונה 24 שבטים מצפון הארץ ועד מרכזה אשר שייכים לעדות היוונית-קתולית, לטינית, מרוניטית ושלושת הארכיבישופים הם נשיאי הכבוד של הארגון. ארגון הצופים הקתולים פועל תחת התאחדות הצופים והצופות בישראל. נכון לשנת 2011, פועלים בארגון הצופים הקתוליים כ-2,500 חניכים בגילאי 7 עד 18 וכ-800 חברים כמדריכים והורים המלווים את הפעילות בכל השבטים ושומרים על רמת הפעילות והתקדמות הצופיות בה. (בחלק מהשבטים יש גם חניכים מהעדה האורתודוקסית פרוטסטנטית וחניכים מוסלמים). הארגון דואג לתפעל את השבטים ברוח החוקה, ההבטחה ו"מידות הצופה", עיקריה ומטרותיה הדמוקרטיים של תנועת הצופים. כל השבטים פועלים לפי הגילאים השונים בארבע שכבות: עופרים, צופות וצופים, שכבה בוגרת ומד"צים. אספה כללית (מועצת הארגון) ועד הפועל ועד מנהל ועד רכזי השבטים וועד הדרכה - המכין את תוכניות ההדרכה לשבטים ולקורסים והשתלמות המדריכים, מד"צים, ראשי גדודים ורכזי הפעילות, הביטחון והבטיחות בשבטים. מעבר לפעילות השבועית של הארגון המתקיימת לרוב בימי ראשון, יש מספר אירועים מיוחדים המתקיימים לאורך השנה: השתלמויות מד"צים. קורס מדריכים. קורס רכזי שבטים. מפגש צופות של הארגון. סמינר יום הארגון תהלוכות של השבטים בזמן החגים, כמו למשל "תהלוכת מריה הקדושה" בחיפה ותהלוכת "חג המולד" בנצרת השתתפות בכל קורסי ההתאחדות: "תג הצופיות", "תג היער" ו"תג הים". השתתפות במעגלי פעילות ה"קיום בצוותא". השתתפות בוועד הצופות הארצי של ההתאחדות. מחנות יער וטיולים לכל השבטים. השתתפות בוועידה האירופית והמזרח תיכונית והעולמית לצופים הקתולים. כל המדריכים בארגון אשר עומדים על תפעול וניהול כל הפעילות השבטית והארצית עושים זאת בהתנדבות מלאה. כל השבטים שייכים לכנסייה הקתולית בישראל והשאיפה להפיץ ולהעמיק את נושא הדת בין החניכים ולתרום את חלקם בחינוך החברתי ובפעילות הקהילתית, עזרה לזולת ולנזקקים, זאת בנוסף לפעילות הצופית הרגילה העיונית והמעשית. שבטי הצופים של הארגון נמצאים בערים וכפרים בישראל בהם קיימת קהילה נוצרית-קתולית: חיפה – 3 שבטים נצרת – 4 שבטים יפיע שפרעם מע'אר פסוטה כפר כנא ריינה אעבלין טורעאן רמלה מרכז הצופים בנצרת נבנה בשנת 1985 כתוצאה של “Aktion ´85 flinke Hände flinke Füße – Ein Haus für Nazaret”, החלטה משותפת של שני ארגוני הצופים הקתולים בגרמניה במטרה להקים מרכז צופים בנצרת. המרכז מציע מקום לצופים מכל הדתות והמדינות במטרה לספק תנאים למפגש בין-דתי ובין-תרבותי, כמו גם הכשרה למדריכים ולקבוצות ולמסד אכסניית נוער צופית בנצרת. התאחדות הצופים והצופות בישראל منظمة الكشاف الكاثوليكي في اسرائيل, csaii.org Catholic Scout Association in Israel (CSAI), ‏2010-09-24 (באנגלית) ראיד חדד - יו"ר ארגון הצופים הקתולים בישראל, אודות הצופים הקתולים בישראל, מועצת התאחדות הצופים והצופות בישראל 2010 שוהם - אבן שוהם נט, הצופים בדו קיום - מקומי בשוהם Israeli Scouts, אתר התאחדות הצופים והצופות בישראל - ארגון הצופים הקתולים, באתר תנועת הצופים Nazareth Scout Center (NSC), ‏2010-06-29 (באנגלית)
קרל לודוויג, ארכידוכס אוסטריה

קרל לודוויג, ארכידוכס אוסטריה (בגרמנית: Karl Ludwig Joseph Maria von Österreich;‏ 30 ביולי 1833 – 19 במאי 1896), היה אחיהם הצעיר של פרנץ יוזף, קיסר אוסטריה ומקסימיליאן הראשון, קיסר מקסיקו, אביו של פרנץ פרדיננד, ארכידוכס אוסטריה שרציחתו גרמה לפריצת מלחמת העולם הראשונה וסבו של קרל הראשון, קיסר אוסטריה. קרל לודוויג נולד ב-30 ביולי 1833 בארמון שנברון שבווינה, לפרנץ קרל, ארכידוכס אוסטריה, שהיה בנו הצעיר של הקיסר פרנץ הראשון, ולסופי, נסיכת בוואריה בתם של מקסימיליאן הראשון יוזף, מלך בוואריה וקרולינה מבאדן. בשנת 1855 מונה קרל לודוויג למושל טירול, אך בשנת 1861 התפטר מתפקידו, משום חוסר עניינו בפוליטיקה. קרל לודוויג היה קתולי אדוק, ועם השנים החל לסבול יותר ויותר משיגעון. לאחר התאבדותו של רודולף, בנו של הקיסר בשנת 1889, מונה קרל לודוויג ליורש העצר, ועל אף שמועות שהתרוצצו לא ויתר על זכויותיו לבנו פרנץ פרדיננד, ארכידוכס אוסטריה. בשנת 1896 ביקר קרל לודוויג בארץ ישראל ובמצרים, ובמהלך ביקורו נדבק בטיפוס (משום ששתה ממי הירדן) שהוביל למותו ב-19 במאי 1896. בשנת 1856 התחתן קרל לודוויג עם מרגרטה, נסיכת סקסוניה, בתם של יוהאן, מלך סקסוניה ואמליה אוגוסטה, נסיכת בוואריה, אך לא היו לו ילדים ממנה. בשנת 1862 התחתן קרל לודוויג עם מריה אנונציאטה, נסיכת שתי הסיציליות, בתם של פרננדו השני, מלך שתי הסיציליות ומריה תרזה מאוסטריה, ממנה נולדו לו 4 ילדים: פרנץ פרדיננד, ארכידוכס אוסטריה (1863–1914) אוטו פרנץ, ארכידוכס אוסטריה (1865–1906) פרדיננד קרל, ארכידוכס אוסטריה (1868–1915) מרגרטה סופיה, ארכידוכסית אוסטריה (1870–1902) בשנת 1873 התחתן קרל לודוויג עם מריה תרזה, נסיכת פורטוגל, בתם של מיגל הראשון, מלך פורטוגל ואדליידה מלוינשטיין-ורטהיים-רוזנברג, ממנה נולדו לו שתי בנות: מריה אנונציאטה, ארכידוכסית אוסטריה (1876–1961) אליזבת אמליה, ארכידוכסית אוסטריה (1878–1960) מדיה וקבצים בנושא קרל לודוויג, ארכידוכס אוסטריה בוויקישיתוף קרל לודוויג, ארכידוכס אוסטריה, באתר "Find a Grave" (באנגלית)
עין הסערה

עֵין הַסְּעָרָה הוא אזור שקט יחסית במרכז סופות טרופיות חזקות. הוא בקירוב עגול, וקוטרו 65-30 ק"מ. הוא מוקף בחומת העין (eyewall), טבעת גבוהה של סופות רעמים בה עוצמת הסופה היא החזקה ביותר. הלחץ הברומטרי הנמוך ביותר נמצא בעין, ויכול להיות כ-15% נמוך יותר מאשר הלחץ מחוץ לסערה. טעות נפוצה, במיוחד באזורים שבהם הוריקנים הם נדירים, היא של תושבים היוצאים מבתיהם כדי לבדוק את הנזק בזמן שהעין חולפת על פניהם, כי נדמה שחלפה הסערה פתאום, אולם, בכך הם מסתכנים את הסיכון הרב ביותר מפני שהם עלולים תוך זמן קצרצר להיתפס במזג האוויר האלים ביותר בחומת העין הנגדית. מדיה וקבצים בנושא עין הסערה בוויקישיתוף Landsea, Chris; Goldenberg, Stan (2012-06-01). "A: Basic definitions". In Dorst, Neal (ed.). Frequently Asked Questions (FAQ). 4.5. Atlantic Oceanographic and Meteorological Laboratory. pp. A11: What is the 'eye'?. Webmaster (2010-01-05). "Tropical Cyclone Safety". JetStream – Online School for Weather. National Weather Service. נבדק ב-2006-08-06.
בסוק

האם התכוונתם ל... חיים בסוק – חבר הנהלת המפד"ל ומלוחמי הפרטיזנים וגטו וילנה משה בסוק – משורר, מתרגם ועורך עידו בסוק – מתרגם, עורך ומשורר ישראלי, בנו של משה בסוק
אופסילון

אוּפְּסִילוֹן (אות גדולה: Υ {\displaystyle \Upsilon } , אות קטנה: υ {\displaystyle \upsilon } ) היא האות העשרים באלפבית היווני. בספרות יווניות היא שקולה למספר 400. מקורה של האות באות הפיניקית / שמית וו. ביוונית מודרנית נקראת "איפסילון" (ύψιλον). ביוונית קלאסית השתמשו באות לייצוג תנועה קדמית, סגורה, מעוגלת. צליל זה הוא כחיריק אך בשפתיים מעוגלות. מסומן Ü בגרמנית וטורקית. IPA:‏ y ביוונית מודרנית האות מייצגת את התנועה תנועה קדמית, סגורה, בלתי-מעוגלת. IPA:‏ i ביוונית מודרנית הצירוף ου נהגה כשורוק. הצירוף αυ נהגה כ'אַף' או 'אַב', והצירוף ευ נהגה כ'אֶף' או 'אֶב'. ארבע אותיות שונות באלפבית הלטיני התפתחו מאות זו: V, Y, U, ו-W (בשלב מאוחר יותר). באלפבית הקירילי התפתחה ממנה האות У ("אוּ"). כיום מקובל להעתיק אופסילון לעברית כתנועת חיריק מלא. בפיזיקת חלקיקים האות היוונית Υ {\displaystyle \Upsilon } מייצגת את חלקיק המזון מסוג אופסילון. באסטרונומיה אופסילון קטנה מציינת את הכוכב ה20 בבהירותו במערכת כוכבים. אופסילון (אנ') הוא דגם של מותג הרכב האיטלקי לנצ'יה. מדיה וקבצים בנושא אופסילון בוויקישיתוף
כוכב לויטן

כוכב לוּיטֶן (באנגלית: Luyten's Star על שם האסטרונום וילם יקוב לויטן, נקרא גם גליזה 273 או LHS 33) הוא ננס אדום שנמצא במרחק של כ-12.2 שנות אור ממערכת השמש בקבוצת הכוכבים כלב קטן. בשנת 1935 גילו האסטרונומים לויטן ואדווין אביגהאוזן שלכוכב תנועה עצמית גדולה של כ-3.7 שניות קשת בשנה. כוכב לויטן הוא ננס אדום מסוג ספקטרלי M3.5V עם מסה של כרבע מסת שמש ורדיוס של כשליש רדיוס שמש. טמפרטורת פניו מוערכת בכ-3,150 קלווין והוא מאיר בעוצמה של קצת יותר מאלפית מעוצמת ההארה של השמש באור נראה ובערך פי 100 מכך באור תת-אדום. בהירות נראיתו הנראית היא מדרגה 9.87 ונדרש טלסקופ על מנת לצפות בו. הכוכב מסתובב על צירו במהירות נמוכה מאוד ונראה שהוא משלים סיבוב ביותר מ-100 ימים. אם לכוכב יש כוכב לכת שמאפשר את קיומם של מים במצב צבירה נוזלי, הוא צריך להיות במרחק של כ-0.15 יחידה אסטרונומית עם זמן הקפה של כ-40 ימים, אך לא ידוע על קיומם של כוכבי לכת המקיפים אותו. כוכב לויטן נמצא במרחק של כ-1.2 שנות אור מפרוקיון, שהוא הכוכב הקרוב ביותר אליו, וממרחק זה נראה ככוכב הבהיר ביותר בשמים עם בהירות מדרגה 4.5-, דומה לבהירות המרבית של נוגה כפי שהוא נראה מכדור הארץ. ניתן להיעזר בפרוקיון על מנת לאתר את מיקומו של כוכב לויטן כ-3 מעלות ממערב לו או כ-3 מעלות מדרום ל-β בכלב קטן. סיריוס נמצא במרחק של 5.8 שנות אור ממנו ועם בהירות נראית מדרגה 2.3- הוא הכוכב השני הכי בהיר בשמים עם בהירות דומה לשל צדק או של מאדים. שאר השכנים של כוכב לויטן הם ננסים אדומים כמוהו, ביניהם DX בסרטן שנמצא במרחק של כ-5.5 שנות אור ממנו. השמש תראה מכוכב לויטן ככוכב חסר יחוד עם בהירות מדרגה 2.7. מדיה וקבצים בנושא כוכב לויטן בוויקישיתוף כוכב לויטן באתר Solstation כוכב לויטן, בבסיס הנתונים SIMBAD לגרמי שמיים אסטרונומיים SIMBAD: כוכב לויטן C. H. Lacy:Radii of nearby stars: an application of the Barnes-Evans relation, Astrophysical Journal, Supplement Series, Vol. 34, p. 481 (1977) Research Consortium On Nearby Stars: The One Hundred Nearest Stars S. Viti, H. R. A. Jones, M. J. Richter, R. J. Barber, J. Tennyson & J. H. Lacy: A potential new method for determining the temperature of cool stars VizieR: LHS 33, LHS Catalogue, 2nd Edition (Luyten 1979) W. J. Luyten & E. G. Ebbighausen: A Faint Star of Large Proper Motion, Harvard College Observatory Bulletin No. 900